google/wiki40b huggingface dataset:
Marie Darrieussecq

Bakgrunn

Darrieussecq ble født i 1969 og vokste opp i en liten landsby i baskisk område, nær Bayonne. Hennes var var tekniker,. Moren var professor for fransk litteratur. Dermed utviklet Marie allerede i tidlig barndom en intreresse for litteratur.

Utdannelse, tidlig virke

Hun har gått på École normale supérieure. Deretter studerte hun fransk litteraturhistorie på Sorbonne Nouvelle (Université de Paris III) og på Jussieu (Université de Paris VII) och disputerte i 1997 på en avhandling om Georges Perec, Michel Leiris, Serge Doubrovsky og Hervé Guibert. Hun underviste i litteraturhistorir i Université de Lille 1994–1997.

Forfatter

Mens hun fullførte sin doktoravhandling i fransk litteratur fullførte hun også sin første roman, Truismes, som ble utgitt i september 1996. Etter at denne boken fikk suksess og ble blant annet oversatt til norsk, sluttet hun sin forelesningsjobb ved Universitet i Lille III for å konsentrere seg om sitt forfatterskap. Hennes første ektemann var en matematiker og hennes andre er en astrofysiker. Hun fødte en sønn i 2001 og en datter i 2004. Hun ble tildelt Prix Médicis i 2013 for romanen Il faut beaucoup aimer les hommes.
Det er flere gjentagende temaer i hennes romaner. Det vesentlige tema er forsvinning og fravær. Et annet tema er havet som en form for «minnebank». Det mest opplagte gjentagende trekket er en kvinnelig hovedfigur. Spørsmålet om identitet og tilhørighet er også et trekk hun kommer tilbake til. Hun har uttalt at «skriving er for meg en humanisme: det er om å forlate ens skinn og gå imot det Andre.» Innenfor dette har hun fokusert på den traumatiske legemlige omformingen og undersøkelsen av psykologiske grenser. Metamorfoser og spøkelser går således bokstavelig igjen i hennes romaner.
Hun støttet Ségolène Royals kandidatur ved presidentvalget i 2007.
Drapsalarm

Handling

26 år gamle Tessa er den yngste og smarteste medarbeideren i drapsavsnittet. Hun er snartenkt, energisk og utålmodig, og hennes arbeidsmetoder er temmelig uortodokse. Steve er en tålmodig og jordnær type som oppnår resultater ved hjelp av metodisk arbeid og logikk. Han er kontrollert og holder folk på avstand, og i likhet Tessa er han singel og lar alltid jobben komme foran private relasjoner. I hver sak arbeider de tett sammen med drapsavsnittets rutinerte laboratoriegruppe, som består av patologen dr. Imogen "Tootsie" Soames (Glenda Linscott), fotografen Dee Suzeraine (Jennifer Kent) og laboratoriesjefen Lance Fisk (Geoff Morell). En sentral rolle har også gruppens sjef, den dyktige og ambisiøse Malcolm Thorne (Gary Day).
Hvert avsnitt i serien besto av en avsluttet episode.

Om serien

Serien ble i 1998 tildelt en Golden Tripod av Australian Cinematographers Society.
KNM «Oslo» (F 300)

Skjebne

KNM «Oslo» hadde sin siste seilas den 24. januar 1994. Hun forlot Haakonsvern kl 16.00 og meldte motorhavari kun to timer senere. På dette tidspunktet drev hun sørover, og rundt en halv time etterpå grunnstøtte hun ved Marstein fyr sør for Bergen. Kapteinløytnant Torbjørn Tellefsen omkom. På formiddagen dagen etter ble hun dratt av grunn av taubåten «Lars», men KNM «Oslo» tok inn vann for fort, og det ble ikke tid til å slepe henne til en grunn vik. Klokken 11.27 gikk hun under i Korsfjorden, utenfor Steinneset i Austevoll kommune.
Den 24. april ble hun hevet på en lekter, og kom hjem til Haakonsvern. Man bestemte at skadene var for betydelige, og KNM «Oslo» ble kondemnert og hugget opp i løpet av året.

Moderniseringer

KNM «Oslo» og hennes søsterskip undergikk moderniseringer mellom 1987 og 1990. Som følge av dette ble alle skipene utstyrt med to chaffkastere, en ny Spherion TSM-2633 baugmontert sonar, MSI 3100 data- og trusselinformasjonsbehandler og en ny 40 mm/70 Boforskanon, som kom på bekostning av aktermontert 76 mm-kanon.
Pais

Pais er en blå vindrue som  hovedsakelig er dyrket fram i Sør-Amerika. De fleste vinstokkene dyrkes i Chile og Mexico. Den antas å være impoertert til denne regionen av de spanske conquistadorene på 1500-tallet.
I Chile er druen spesielt utbredt i de sørlige områder Maule og Bio-Bio. Viner lagd av pais har tradisjonelt vært ansett som middelmådige viner, men på 2010-tallet har vinbøndene satset mer på denne druen, og økt salget.
Druen har like egenskaper med druen mission eller druen criolla som den heter i Argentina. Den kalles også Negra Peruana.
Anasimyia

Utseende

Middelsstore (7-11 mm), noe slanke blomsterfluer som kan kjennes på at thorax har to lysgrå lengdestriper og at bakkroppen er jevnbred med mer eller mindre kommaformede, gule eller sølvaktige flekker. De minner om slekten Parhelophilus men er slankere og kroppen har ikke noe gult fargeskjær. Hodet er nokså stort, fasettøynene nakne og bredt adskilte hos begge kjønn. Antennene er ganske korte, mer eller mindre gulaktige. Ansiktet er kledt med hvitgul bestøvning, uten en tydelig midtbule, men munnkanten kan være framskutt, hos Anasimyia lineata stikker den fram som et "nebb". Thorax er matt svart, på ryggen med to lysgrå lengdestriper, på sidene lysgrå. Bakkroppen er parallellsidig og nokså smal, svart med gule til sølvfargede sideflekker som er trekantede til kommaformede. Beina er oransje og svarte, baklårene noe fortykkede, bakleggene krumme slik at de kan foldes tett mot lårene. Vingene er glassklare med et ganske lite, svart vingemerke. Åren R₄₊₅ gjør en bue bakover inn i celen bak den nær vingekanten.

Levevis

Damblomsterfluer treffes helst ved næringsrike ferskvann eller sumper, bare sjelden langt fra vann. Larvene, som har et langt ånderør på bakkroppen, utvikler seg i vann og lever av råtnende plantemateriale. Fluene besøker gjerne blomster (også siv og gress) som vokser i de sumpige områdene. De flyr fra mai til september.

Utbredelse

Slekten forekommer i Palearktis og Nord-Amerika, dessuten i Afrika.
Morwell (Victoria)

Historie

De opprinnelige innbyggerne var fra aboriginstammen Gunai (noen ganger stavet Kurani). Den første europeiske bosetningen kom i 1840-årene etter Angus McMillan og Paweł Edmund Strzelecki gjorde oppdagelsesreiser i området i 1841. I 1870-årene kom jernbanen som bidro til fremveksten av byen Morwell. Det finnes flere kullgruver i området og på grunn av god tilgang til kull ble det bygget flere kraftverk i området fra 1920-årene og fremover.
Skiskyting under de paralympiske vinterlekene 2002

Under Paralympiske vinterleker 2002 var skiskyting en av grenene det ble konkurrert i.
Både kvinner og menn gikk 7,5 km, og øvelsene ble arrangert 8. mars, på Soldier Hollow stadion.
Reell tid justeres for utøverens faktor i prosentsystemet i handikappidrett, og hver bom gir ett tilleggsminutt.
Rosalia alpina

Utseende

En stor (20-38 mm), slank trebukk, umiskjennelig. Den er regnet for en meget vakker art. På farge er den lyst blågrå med svarte flekker, antennene har de innerste 2/3 av hvert ledd blågrå, de ytterste 1/3 svarte med en tett kvast av svarte hår som gjør antennene litt piperenser-aktige. Der er minst så lange som kroppen. Pronotum er bredere enn langt, med rundede ytterkanter og en svart flekk i midten foran. Dekkvingene har markerte, rettvinklede skuldre og er parallellsidige bak disse. Bunnfargen er blågrå, de svarte tegningene noe variable, men gjerne med et par store, ovale sideflekker foran midten, et bredt tverrbånd omtrent i midten og et par små flekker nær spissen. De svarte områdene er smalt kantet med hvitt. Beina er for det meste blågrå.

Levevis

Larvene lever for det meste i nylig døde trær eller stubber av bøk, men kan også leve i andre løvtrær. Trærne bør være soleksponerte. Larven borer seg dypt inn i veden. Larveutviklingen tar 2-3 år. De voksne billene kan finnes ved vertstrærne i juni-august og besøker også blomster.

Utbredelse

Arten fantes tidligere i Nord-Europa nord til det sørlige Sverige, men er nå utdødd her. De nordligste gjenlevende bestandene er i det sørlige Polen, videre er arten utbredt sørover til Middelhavet, mot øst til Kaukasus. Den er sjelden nesten over alt og fredet i de fleste land der den forekommer.
Edin-Ådahl

Diskografi

Oversikt over Edin-Ådahls utgivelser:
Teddy Scholten

Liv og virke

Teddy Scholtens karriere som sangerinne går tilbake til 1940-årene, da hun var den ene halvduoen som en del av duen Scholten & Van 't Zelfde, som opplevde suksess i hjemlandet. I 1945 forlovet hun seg med Henk Scholten, som hun giftet seg med året etter.
I 1950 ble hun invitert av Coca-Cola company til å opptre i et show i USAs. Hun var en av de første nederlandske popartister som opptrådte i landet.
I 1959 tok hun del i den nederlandske nasjonale finalen i forkant av Eurovision Song Contest. I var det totalt åtte bidrag, og hver artist fremførte to sanger: en med et stort orkester og en med lite orkester. Scholten sang sangene «De regen» og «Een beetje», hvor førstnevnte endte på andreplass og sistnevnte vant. Sangeren John de Mol sang den andre versjonen av «Een beetje».
Under Eurovision Song Contest 1959 i Cannes ble hun nok en gang vinner. Med 21 poeng kom hun på førsteplass foran bidragene til Storbritannia og Frankrike. Vinnersangen, som ble spilt inn i to versjoner på nederlandsk, oppnådde en fjerdeplass på de nederlandske salgslistene. Teddy Scholten ga også ut sangen på tysk («Sei ehrlich»), fransk («Un p'tit peu»), svensk («Om våren») og italiensk («Un poco»). Sistnevnte versjon nådde en 13.-plass på de italienske listene.
Australian Open 1974

Australian Open 1974
Hypsideroides

Utseende

En middelsstor, avlang, kontrastrikt farget trebukk. Arten har umiskjennelige tegninger, med konsentriske, vekslende lyse og mørke ringer på dekkvingene og kontrasterende lengdestriper på pronotum. Fargene varierer fra hvitt over okeraktige toner og brunt til brunsvart. Antennene er nokså kraftige og litt lengre enn kroppen. Pronotum er sylindrisk, mye smalere enn de parallellsidige dekkvingene.

Levevis

Som de fleste andre trebukker borer larvene i ved.

Utbredelse

Arten er utbredt i det sørøstlige Afrika (Tanzania, Mosambik, Sør-Afrika).
Pazin

Pazin (italiensk: Pisino, tysk: Mitterburg) er en by i landsdelen Istria i Kroatia med 9.227 innbyggere (2001). Byen er administrativt sted for Istria fylke.
Pazin nevnes for første gang i år 983, da under sitt latinske navn Castrum Pisinium, i en tekst vedrørende en donasjon fra den tysk-romerske keiser Otto II til biskopen av Poreč.
Torben Piechnik

Landslaget

Han deltok i flere internasjonale turneringer for Danmark. Han ble europamester i fotball i 1992.
VGTV

Popularitet

Kanalen ble i januar 2015 notert med gode tall på nett, mens tallene for ordinær TV var lave. De hadde 777 000 visninger i snitt hver dag på nett i denne perioden, noe som var den beste måneden i VGTVs historie til da, og en vekst på 51 prosent sammenlignet med samme måned i 2014. For TV ble kanalen i januar 2015 notert med bare 0,1 % av seerne. (0,2 % av alle seere innenfor sin målgruppe (20-49 år). I slutten av juli 2016 melder sjefredaktør i VG, Torry Pedersen, at det er web-tv-satsingen som har gitt skuffende resultater.

Verdensrekord i langt intervju

I mai 2013 satte VGTV verdensrekord med verdens lengste intervju. Historikeren Hans Olav Lahlum ble intervjuet av Mads A. Andersen fra VGTV, på en scene i VG-passasjen i Akersgata 55. Målet var å ha et 30 timer langt intervju, selv om litt over 26 timer ville vært tilstrekkelig for å slå den forrige rekorden. Målet ble nådd, og intervjuet varte fra 22. mai kl. 11 til 23. mai kl. 17. Intervjuet varte i nøyaktig 30 timer, 1 minutt og 44 sekunder. I løpet av intervjuet snakket Lahlum primært om europeisk og amerikansk politikk, men sjakk, Lahlums forfatterskap og mer personlige emner ble også diskutert.
Air Traffic Organization

Air Traffic Organization (ATO) er en virksomhet under Federal Aviation Administration med ansvar for lufttrafikktjeneste i 78 millioner km² luftrom. Dette representerer mer enn 17 prosent av verdens luftrom og inkluderer hele USA og store deler av Atlanterhavet, Stillehavet og Mexicogulfen.
ATO ble opprettet i november 2003 og har 35 000 ansatte – flyveledere, teknikere, ingeniører og støttepersonell.
Benterud skole (Ringerike)

Historie

Byggingen av skolen startet i mai 2017. Den ble offisielt åpnet 1. februar 2019 av ordfører Kjell B. Hansen, og hadde ved oppstarten 32 lærere.
WEP

WEP, Wired Equivalent Privacy er et system for kryptering av trådløse nettverk som ble standardisert i 1999. WEP er en del av standarden som går under IEEE 802.11 og kalles trådløse nettverk. Ettersom trådløse nettverk sender sin informasjon gjennom radiobølger er det nødvendig med kryptering for å unngå at uvedkommende kan fange opp og lese dine data. Etter en tid ble det oppdaget at RC4 algoritmen som WEP benytter seg av kunne knekkes ved å samle opp mye data fra et WEP-kryptert nett. Allerede i 2005 viste FBI at WEP kunne knekkes på under 3 minutter ved hjelp av fritt tilgjengelig programvare. Om en ønsker en høyere kryptering anbefales WPA eller den forbedrede versjonen WPA2.
Opel Meriva

Sikkerhet

Meriva har en delt A-stolpe som kan gi noen blindsoner for føreren.

Meriva A

Første generasjons Meriva, kalt Meriva A, ble lansert sent i 2002, og var basert på tredje generasjon Opel Corsa. Den ble lansert med tre bensinmotorer og en dieselmotor, men i 2005 ble bensinmotoren på 1,6 liter byttet ut med en kraftigere 1,4 liters motor. Modellen med 1,6 turbo hadde 6-trinns manuell girkasse, de øvrige hadde 5-girs manuell girkasse som standard. 1,6 16v og 1,8 liters bensinmotorer kunne velges med en 5-trinns Easytronic' girkasse.
I 2006 kom en facelift, med fornyet front og bakende, og den fikk et nytt utstyrsnivå; OPC.

Meriva B

Den nye Meriva ble presentert på Genève Motor Show i mars 2010, og ble produsert fra juni 2010. Konseptbilen «Meriva Concept» ble presentert på Genève Motor Show i 2008, og viste hvilken stilretning neste generasjon Meriva ville ta.
Meriva B selges med en 1,7 dieselmotor med 100, 110 eller 130 hk, eller en 1,3 ecoFLEX diesel på 95 hk. Bensinmotorene er på 1,4 liter, og yter 100, 120 eller 140 hk, de to siste er med turbo.
Det nye med denne modellen er at bakdørene er hengslet motsatt av det vanlige. Dette skal lette innstigning og håndtering av små barn. Disse dørene låses automatisk så lenge bilen er i bevegelse. A-stolpen er endret til lik med Zafira, noe som antas å gi bedret sikt. Bilen ble kåret som nr. 3 i «Årets Bil 2010» etter to elektriske/hybridbiler.
Runar Bjørnstad

Karriere som rullestolcurlingspiller

Da World Wheelchair Curling Tour startet i 2007 var han toer på det norske førstelaget som vant tourens første turnering. Han ble også norgesmester i rullestolcurling i 2007, da Halden Curlingklubb vant NM i rullestolcurling 2007. 
Han var reserve på det norske laget som fikk bronse ved VM i rullestolcurling 2011, som ble arrangert i Praha i Tsjekkia. Rune Lorentsen var skip på det norske laget. Terje Rafdal ble syk, og dermed fikk Bjørnstad sin VM-debut i dette mesterskapet.
Ekteskap i swahilikulturen

Ekteskapet er en svært viktig del av swahilikulturen. Det regulerer samliv, seksualitet og status, og blir sett på som en obligatorisk del av livet for en swahili. Som i andre kulturer er tradisjonene under utvikling og det er ikke alt som er slik det var før. Det er også stor variasjon mellom ulike deler av den swahiliske kulturen. All swahilisk ekteskapstradisjon har likevel det islamske grunnlaget til felles. Sharialovene og Koranen med Muhammed som forbilde gir spesifikke signaler for hvorledes en muslim skal leve, også når det gjelder ekteskapet.
Det er ikke før en har giftet seg at en går over til å bli ein skikkeleg voksen mann eller kvinne. Giftemålet kan sies å være den siste overgangsriten for å bli voksen, sjølv om en også i ettertid må vise at en er fruktbar og får barn.
«Arrestbygningen ved råd- og domhuset»

Bakgrunn

Rørbye var blant de københavnske kunstnerne som hadde begynt med folkelivsbilder.
Året før, i 1830, hadde han vært på reise i Jylland. Fra denne reisen stammer andre folkelivsbilder, blant annet en tegning med blyant og akvarell med tittelen «Scene fra torvepladsen i Thisted» fra 2. juli 1830.
Han malte arresthusbildet i oktober-november 1831 og ga det opprinnelig tittelen «Passagen ved Raadhuset».
Året før, i januar 1830, hadde han malt bildet «Et Møde ved Raad- og Domhuset» fra den andre siden av Domhuset hvor også en skorstensfeier, en hund, en soldat og et skilderhus inngår.
4. mai 1832 fikk Rørbye solgt maleriet til kong Frederik VI for 100 riksdaler. Senere ble det overtatt av Statens Museum for Kunst, hvor det henger i  rom 219 blant annen gullalderkunst.
Statens Museum for Kunst eier også flere skisser til bildet. 
En skisse er en tegning på 21 x 24 centimenter og viser bygningen med en enslig soldat og en gutt. Disse to figurene er ikke med på det endelige maleriet. En annen skisse som SMK mottok som gave i 1989 er en tegning på 227 x 322 millimeter som forestiller personene som inngår i det ferdige maleriet.
Virgin Atlantic Global Flyer

Scaled Composites Model 311 Virgin Atlantic GlobalFlyer er et amerikansk fly designet av Burt Rutan som Steve Fossett fløy jorden rundt med – alene, uten stopp og uten å fylle drivstoff – fra 28. februar til 3. mars 2005. Turen tok 67 timer, og flyet landet til slutt på Salina airport i Kansas i USA. Byggingen av flyet ble støttet økonomisk av den britiske forretningsmannen Richard Bransons flyselskap Virgin Atlantic
Nikola Karabatić

Karriere

Karabatić debuterte på landslaget 2. november 2002. Han spilte på laget som vant EM 2006, OL 2008, VM 2009, EM 2010, VM 2011, OL 2012, EM 2014, VM 2015 og VM 2017. Han har dessuten sølvmedalje fra OL 2016 og bronsemedaljer fra VM 2003, VM 2005 og EM 2008.
Karabatic begynte sin profesjonelle karriere i den franske toppklubben Montpellier HB. Der ble han fransk mester i 2002, 2003, 2004 og 2005. Han har også vunnet Champions League med klubben i 2003. Han spilte for den tyske klubben THW Kiel, og ble tysk mester i 2006, 2007, 2008 og 2009, og vant EHF Champions League i 2007. Sommeren 2009 forlot han Tyskland og kom tilbake til Montpellier HB. Etter sin hjemkomst vant Karabatic den franske ligaen tre ganger (2010, 2011 og 2012). Han hadde et kort opphold i Pays d'Aix Université Club handball (Aix-en-Provence) mellom februar og juni 2013. Fra 2013 til 2015 spilte han for FC Barcelona.
Karabatić er ridder av Æreslegionen.
Han tok sølv under Sommer-OL 2016.
Tenacious D in The Pick of Destiny

Tenacious D in The Pick of Destiny er en film fra 2006 med bandet Tenacious D, et amerikansk band som består av Jack Black og Kyle Gass. Filmen er regissert av musikeren og komikeren Liam Lynch.

Handling

Filmen handler om et vennskap som for alltid kommer til å forandre rockens historie, den skjebnefylte kollisjonen av Jack Black og Kyle Gass som førte til dannelsen av bandet Tenacious D. Filmen følger deres søken etter sannheten for å kunne spille «Kick ass» Rock'n Roll. Svaret finnes i «skjebnens plekter» (The Pick of Destiny).

Referanser i filmen

I filmen er det flere referanser til andre rockeband, bl.a i innledningen vises det noen tarotkort med forskjellige motiver, et av disse er hentet fra inneromslaget til Led Zeppelins fjerde album, Led Zeppelin IV. Plekteret skal ha blitt brukt av Eddie Van Halen fra det amerikanske bandet Van Halen og AC/DCs gitarist Angus Young. Når de til slutt finner plekteret, er det plassert på halsen av en Gibson SG gitar i kammeret "Guitarway To Heaven" (nok en referanse til Led Zeppelin) med en spesiell tegning mellom stemmeskruene. Angus Young var kjent for å spille på nettopp SG gitarer, og i tillegg er hans egen signatur, en liten tegning av en mann, plassert mellom stemmeskruene. Angus Young har en egen signaturgitar hvor denne tegningen er plassert på samme måte som i filmen. I den første sangen (Kickapoo) deltar både Meat Loaf og rockelegenden Ronnie James Dio.
Luochuan

Luochuan (kinesisk: 洛川县; pinyin: Luòchuān Xiàn) er et fylke i provinsen Shaanxi i Folkerepublikken Kina. Det ligger i byprefekturet Yan'an.
Fylket har 189 297 innbyggere i 1999.

Kulturminner

Stedet for Luochuankonferansen (Luochuan huiyi jiuzhi, 洛川会议旧址) i august 1937 er oppført på Folkerepublikken Kinas liste over kulturminner.

Samferdsel

Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi.
Kontrolltegn

Kontrolltegn er de elementene i et tegnsett som ikke kan vises i en tekst. Visbare eller grafiske tegn er for eksempel bokstaver, tall og setningstegn.
Opprinnelig ble kontrolltegn brukt til styring av skrivere, skriveautomater, telegramapparater eller fjernskrivere. Ved hjelp av kontrolltegn er det mulig å legge styrekommandoer for disse apparatene inn i teksten i stedet for at de blir overført ved hjelp av en annen protokoll.
I dag er bare få kontrolltegn av betydning, som for eksempel Line Feed, Form Feed, Carriage Return eller Escape, de fleste blir ikke brukt lenger. Av og til blir disse tegnene brukt for å transportere tegn som ellers ikke er definert i tegnsettet.
I et tegnsett er som regel både grafiske tegn og kontrolltegn definert. Et av de vanligste tegnsettene har tidligere vært ASCII, her blir kontrolltegnene representert av tegnene 0 – 31 og tegn 127, som definert i det foreldede ISO 646. Siden slutten av 1990-årene blir for det meste unicode brukt, her kan kontrolltegnene vises som Control Pictures, disse har verdiene U+2400 – U+243F.
Pust (vokalensemble)

Pust er en norsk vokalsekstett etablert i Oslo i 2003. Ensemblets repertoar består av egen musikk og kjente sanger i nye arrangementer inspirert av jazz, etnisk musikk og folkemusikk. I tillegg til å være en ren a cappella-gruppe, samarbeider sekstetten også med instrumentalister. Pust vant førstepris for vokalgrupper ved Tampere Vocal Music Festival i Finland i 2005. I 2007 ga de ut albumet Femkant og ble for det nominert til Spellemannprisen 2007 i åpen klasse.